b'\n_START_ARTICLE_\nDesiree van Lunteren\n_START_PARAGRAPH_\nDesiree van Lunteren (s. 30. joulukuuta 1992) on alankomaalainen jalkapalloilija, pelipaikaltaan puolustaja. H\xc3\xa4n on pelannut Alankomaiden naisten maajoukkueessa vuoden 2019 MM-kilpailujen p\xc3\xa4\xc3\xa4ttyess\xc3\xa4 78 maaottelua. Ensimm\xc3\xa4isen maaottelunsa h\xc3\xa4n pelasi Ranskaa vastaan 15. helmikuuta 2012. H\xc3\xa4n voitti Euroopan-mestaruuden 2017 ja saavutti MM-hopeaa 2019. H\xc3\xa4n pelasi MM-turnauksessa Alankomaiden kaikki seitsem\xc3\xa4n ottelua alusta loppuun._NEWLINE_Seuratasolla van Lunteren edusti vuosina 2012\xe2\x80\x932018 kotimaansa AFC Ajaxia ja siirtyi vuonna 2018 saksalaiseen SC Freiburgiin.'